ಲೋಕೋಪಯೋಗಿ, ಬಂದರು ಮತ್ತು ಒಳನಾಡು ಜಲಸಾರಿಗೆ ಇಲಾಖೆಗೆ ಬಜೆಟ್‍ನಲ್ಲಿ ಸಿಕ್ಕಿದ್ದೇನು?

ಬೆಂಗಳೂರು: ಸಿದ್ದರಾಮಯ್ಯ ಸರ್ಕಾರದ 5ನೇ ಬಜೆಟ್ ಇಂದು ಮಂಡನೆಯಾಗಿದೆ. ಬಜೆಟ್‍ನಲ್ಲಿ ಲೋಕೋಪಯೋಗಿ, ಬಂದರು ಮತ್ತು ಒಳನಾಡು ಜಲಸಾರಿಗೆ ಇಲಾಖೆಗೆ ಸಿಕ್ಕಿದ್ದೇನು? ಇಲ್ಲಿದೆ ಮಾಹಿತಿ

ಒಟ್ಟು ಅನುದಾನ- 8559 ಕೋಟಿ

– ಬೆಂಗಳೂರಿನಲ್ಲಿ ವಾಹನ ದಟ್ಟಣೆ ಕಡಿಮೆ ಮಾಡಲು ಬೆಂಗಳೂರು ಸುತ್ತಮುತ್ತಲಿನ ಕೆಳಕಂಡ 150 ಕಿ.ಮೀ ರಸ್ತೆಗಳ ಅಭಿವೃದ್ಧಿ – 1455 ಕೋಟಿ ರೂ. ವೆಚ್ಚ.
* ಹೊಸಕೋಟೆ – ಬೂದಿಗೆರೆ – ಮೈಲೇನಹಳ್ಳಿ – ದೇವನಹಳ್ಳಿ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ರಸ್ತೆ.
* ನೆಲಮಂಗಲ – ಮಧುರೆ – ಬ್ಯಾತ ರಸ್ತೆ.
* ಆನೇಕಲ್ – ಅತ್ತಿಬೆಲೆ – ಸರ್ಜಾಪುರ – ವರ್ತೂರ್ – ವೈಟ್‍ಫೀಲ್ಡ್ – ಹೊಸಕೋಟೆ ರಸ್ತೆ.
* ಹಾರೋಹಳ್ಳಿ – ಉರುಗನದೊಡ್ಡಿ – ಕೆಐಎಡಿಬಿ ಕೈಗಾರಿಕಾ ಪ್ರದೇಶ – ಜಿಗಣಿ – ಆನೇಕಲ್ ರಸ್ತೆ

– ಕೊಡಗು ಜಿಲ್ಲೆಗೆ 50 ಕೋಟಿ ರೂ. ವಿಶೇಷ ರಸ್ತೆ ಪ್ಯಾಕೇಜ್
– ಮೈಸೂರು ನಗರದ ಸುತ್ತಲಿನ 22 ಕಿ.ಮೀ ಉದ್ದದ ರಸ್ತೆಗಳ ಅಭಿವೃದ್ಧಿ – 117 ಕೋಟಿ ರೂ. ವೆಚ್ಚ.
– ಮಂಗಳೂರು – ಅತ್ರಾಡಿ ರಾಜ್ಯ ಹೆದ್ದಾರಿ 67ರ 2.50 ಕಿಮೀ ಉದ್ದದ ರಸ್ತೆ ಅಭಿವೃದ್ಧಿ – 50 ಕೋಟಿ ರೂ. ವೆಚ್ಚ.